Document ID: 32014D0259

POLIITIKA- JA JULGEOLEKUKOMITEE OTSUS EUCAP SAHEL NIGER/2/2014,
6. mai 2014,
Nigeris läbi viidava Euroopa Liidu ÜJKP missiooni (EUCAP Sahel Niger) juhi ametisse nimetamise kohta
(2014/259/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 16. juuli 2012. aasta otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger), (1) eriti selle artikli 9 lõiget 1,
ning arvestades järgmist:
(1)
Poliitika- ja julgeolekukomitee on otsuse 2012/392/ÜVJP kohaselt volitatud tegema kooskõlas aluslepingu artikliga 38 Nigeris läbi viidava Euroopa Liidu ÜJKP missiooni EUCAP Sahel Niger poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas võtma vastu otsuse missiooni juhi ametisse nimetamise kohta.
(2)
12. novembril 2013 võttis poliitika- ja julgeolekukomitee vastu otsuse EUCAP Sahel Niger/2/2013, (2) millega nimetatakse Filip DE CEUNINCK ajutiselt missiooni EUCAP Sahel Niger juhiks alates 1. novembrist 2013 kuni 31. detsembrini 2013. 14. jaanuaril 2014 pikendati tema mandaati kuni missiooni EUCAP Sahel Niger uue juhi nimetamiseni (3).
(3)
Välisasjade ja julgeolekupoliitika kõrge esindaja on teinud ettepaneku nimetada Filip DE CEUNINCK missiooni EUCAP Sahel Niger juhiks ajavahemikuks kuni 15. juulini 2014,
ON VASTU VÕTNUD KÄESOLEVA OTSUSE:
Artikkel 1
Filip DE CEUNINCK nimetatakse missiooni EUCAP Sahel Niger juhiks ajavahemikuks kuni 15. juulini 2014.
Artikkel 2
Käesolev otsus jõustub selle vastuvõtmise kuupäeval.
Brüssel, 6. mai 2014

Labels: 18
15